Steven Spielberg se 19-jarige dogter nou model
JY LEES NOU Steven Spielberg se 19-jarige dogter nou model
Die bekende Hollywood-regisseur Steven Spielberg se dogter gaan nie ook agter die kameras werk nie, maar eerder vóór die lens. Die 19-jarige Destry Allyn Spielberg het 'n kontrak geteken met die modelagentskap DT Model Management, berig E News.
Die dogter van Steven en sy aktrise-vrou, Kate Capshaw, het reeds haar eerste fotosessie gehad. Sy het dié foto op sosiale media gedeel:
Die nuwe model is ook geen vreemdeling in die modewêreld nie. Sy het onlangs 'n ete van die modehuis Diane von Furstenberg bygewoon. Destry was ook by 'n Vogue-geleentheid saam met die ontwerper Ralph Lauren.
Maar Destry is net een van baie celeb-kinders wat nou model is. Die Britse akteur Jude Law se 15-jarige dogter, Iris, het onlangs in Teen Vogue verskyn. Ons kan nie glo hoe baie sy na haar pa lyk nie!
Iris se ouer broer, Rafferty, het ook al in Teen Vogue verskyn. En die trekke na Jude is beslis sigbaar.
Die akteurs Uma Thurman en Ethan Hawke se 18-jarige dogter, Maya Thurman-Hawke, het ook 'n modelkontrak losgeslaan by die Britse modehuis All Saints.